بعد لاتسال علية...وبعد ما اسال عليك
بعد مالك غرض بية ...وبعد مالي غرض بيك
بعد ايدك عن ادية ...مو قليل الصار بية
انتة من ايدك جبتها ... سوالفك عمت علية
انت مو يمي احسك ... مايهمك غير نفسك
...انت مو مثلي تعاني ...ما تحبني انت اناني
ماكو داعي وياك ابقى...يجوز عندك محب ثاني
ماكو داعي المن اجيك...بعد مالي غرض بيك
اعترف جنت انا احبك ...وسهرت لجلك ليالي
ردت احط كلبي على كلبك ...لجن كلبك طلع خالي
انا دايخ بيك اهمن ... وانت جدا لا ابالي
كلبي من عرقة شلعتة...عود شايف روحك انتة
اكو واجد من حلاتك ...وبيهم احلى من صفاتك
صح حلو وتخبل انتة ...وهوة مو كل حلو زين
روحي تشبك على روحك...وفرق عن شبك الادين
بشوفتك خلصت عيني ... وكمت احس ماعندي عين
وياك ابقى مستحيل ... لازم اختار البديل
اذا لازم انسحب ... بلكي اشوفلي محب
وانتة بلكي تشوف غيري... وتنسعد يابن الحلال
وبلكي تدخل قفص ثاني...وتشوف بية راحة البال
راح اكلك روح عني ...وبعد ما اكلك تعال
ماكو داعي نضل سوية ... مو شبعنة من الاذية
الدنيا بيها هواي غيري... الدنيا مليانة بنات
يل جنت حاضر بكلبي ... تسجلت وي الغياب
شوف حالك وستراح ... كافي خل ننسة الجراح
كافي رحمة لوالديك ... اللة لا يرضى عليك
بعد مالك غرض بية ...وبعدمالي غرض بيك
========================================
اشعار خرافيه
من كد مااحبك مااسولف بيك
ماترهم ابن آدم يحجي عن روحه
ومن كد ماحلو وطعمك احسن بيه
اضوكن بالملح ماحس بملوحه
كلبي بباب بيتك علكيته سنين
ومن خيوط حبك صار مرجوحه
اموت من اليجيسك لو شقه ايشاقيك
وطولك بس اليه وغيري ميلوحه
اغار ومو بديه من اهلك من الناس
علي بس والي النظرات مسموحه
تمر هموم بيه واختنك مرات
بس بشبكه منك كلهه ممسوحه
تجرحني بكلامك ادري بس ارتاح
يامجروح مثلي يبوس بجروحه
كبل لاجنت اعرفك دمعي ما يتشاف
هسه من الفراك دموعي مفضوحه
صح انته جبل لاتنسه انه اسفوح
وتره عمر الجبل مافارك سفوحه
شلون انطاك كَلبك تزعل اوياي
واذا تزعل وأزعلك بيش ارضيك ---
وأنا الخليت جرحي بملحك اينام
تحركَني وأكَلك حتى احس بيك ---
ياما عيوني طاحت كَبل الدموع
...
وأطيحن كلي مرات من الاكَيك ---
هسه اتريد تزعل و آني مذبوح
من كَربت منيتي وجيت اوصيك
منقول